stanford-oval/wikipedia huggingface dataset:
Dali (Kiina)

| Dali 大理市, Dàlĭ Shì |
| --- | --- |
 Hallintokeskus Xiaguanin suurkunta
 Dalin sijainti (punaisella) Dalin prefektuurissa, ja prefektuurin sijainti Yunnanissa. Alla sijainti Kiinassa.
 Dali
 Koordinaatit: 25.597°N, 100.247°E 
Valtio:  Kiina
Maakunta:  Yunnan
Autonominen prefektuuri:  Dalin bai-kansan autonominen prefektuuri
Hallinto:  
 – Hallinnon tyyppi:  piirikuntatason kaupunki
Pinta-ala:  
 – Kokonaispinta-ala:  1 468 km²
Väkiluku (2010):  652 000
 – Väestötiheys:  444 as./km²
Aikavyöhyke:  UTC+8
Postinumero:  671000
Suuntanumero(t):  0872
Rekisterikilpi:  云L
 
 www.yndali.gov.cn 
Infobox OKVirheellinen NIMI-arvo: 
Dali (kiin.: 大理市; pinyin: Dàlĭ Shì; bai: Darl•lit) on piirikuntatason kaupunki Yunnanin maakunnan Dalin bai-kansan autonomisessa prefektuurissa Kiinan eteläosassa. Se on myös autonomisen prefektuurin päähallintopaikka. Kaupungin hallintokeskus sijaitsee linnuntietä noin 270 kilometriä maakunnan pääkaupunki Kunmingista länsiluoteeseen. Kaupunki sijaitsee hedelmällisellä maaperällä Cangshanin vuorista länteen ja Erhaijärven rannalla. Sitä ovat perinteisesti asuttaneet bai- ja yi-vähemmistöt. Kaupungin pinta-ala on 1 468 kilometriä ja väkiluku noin 652 000 (2010).
Dalin kaupungin hallintokeskus sijaitsee Xiaguanin suurkunnassa, johon bussit ja junat saapuvat "Daliin". Dalin vanhakaupunki, missä turistit käyvät useimmiten, sijaitsee Dalin nimisessä suurkunnassa, noin tunnin matka Xiaguanista.
Vanha kaupungin portti.
Yönäkymä Dalin muinaiseen muuritettuun liikekeskustaan.
Kolme pagodia Chongsheng-temppelissä.
Dalin vanhakaupunki.
Dalin rautatieasema.
Dalin lentoasema.
Aiheesta muualla

Kuvia tai muita tiedostoja aiheesta Dali Wikimedia Commonsissa
Dali Travel Guide (englanniksi) (travelchinaguide.com)
Radio86.fi: Dali
Darlanne Fluegel

| Darlanne Fluegel |
| --- | --- |
 Darlanne Fluegel vuonna 1971.
Henkilötiedot
Syntynyt: 25. marraskuuta 1953 Wilkes-Barre, Pennsylvania
Kuollut: 15. joulukuuta 2017 (64 vuotta) Orlando, Florida
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Darlanne Fluegel (25. marraskuuta 1953 Wilkes-Barre, Pennsylvania – 15. joulukuuta 2017 Orlando, Florida) oli yhdysvaltalainen näyttelijä.
Fluegel syntyi Pennsylvaniassa. Hänellä on ollut rooleja muiden muassa elokuvissa Elää ja kuolla L.A:ssa (1985), Kaupungin nopeimmat kytät (1986) ja Uinu, uinu lemmikkini 2 (1992). Elokuvassa Suuri gangsterisota (1984) hänestä käytettiin nimeä Darlanne Fleugel. Hänet tunnetaan myös televisiosarjoista ja opetustyöstä Keski-Floridan yliopistossa.
Fluegel kuoli 15. joulukuuta 2017 kotonaan Floridan Orlandossa 64-vuotiaana sairastettuaan Alzheimerin tautia.
Aiheesta muualla

Darlanne Fluegel Internet Movie Databasessa. (englanniksi)
Colin Friels

Colin Friels (s. 25. syyskuuta 1952) on Skotlannissa syntynyt, mutta Australiassa uransa luonut näyttelijä.
Friels muutti perheineen Australiaan vuonna 1963 ja valmistui National Institute of Dramatic Artista vuonna 1976. Yksi hänen suurimmista menestyksistään oli päärooli elokuvassa Malcolm vuonna 1986.
Friels esitti vuosina 1996–1999 tarkastaja Jeff Hawkeria suositussa australialaisessa televisiosarjassa Sydneyn satamapoliisit. Hänelle on myönnetty vuosina 1986 ja 1995 Australian huomattavin elokuva-alan palkinto, AFI Award.
Friels on ollut vuodesta 1984 lähtien naimisissa näyttelijä Judy Davisin kanssa, ja hänellä on kaksi lasta, Jack ja Charlotte. Hän on yksi hyvin harvoista potilaista, jotka ovat toipuneet haimasyövästä pitkällä tähtäimellä; tauti todettiin hänellä loppuvuodesta 1997.
Aiheesta muualla

Colin Friels Internet Movie Databasessa. (englanniksi)
Colin Friels Elonetissä.
DNA (Backstreet Boysin albumi)

| DNA Backstreet Boys |
| --- | --- | --- |

Studioalbumin tiedot
 Julkaistu: 25. tammikuuta 2019
 Tyylilaji: pop
 Kesto: 39.18
 Levy-yhtiö: RCA
Listasijoitukset
  26.
Backstreet Boysin muut julkaisut
| The Box Set Series Backstreet Boys 2015 | DNA 2019 | A Very Backstreet Christmas 2022 |
Singlet albumilta DNA
 ”Don’t Go Breaking My Heart” Julkaistu: 17. toukokuuta 2018  ”Chances” Julkaistu: 9. marraskuuta 2018  ”No Place” Julkaistu: 4. tammikuuta 2019
DNA on Backstreet Boysin yhdeksäs studioalbumi, joka julkaistiin 25. tammikuuta 2019. Se debytoi Suomessa virallisen listan sijalla 26 ja fyysisen albumilistan sijalla 8.
Kappaleet

Don’t Go Breaking my Heart – 3.35
Nobody Else – 3.38
Breathe – 3.06
New Love – 3.00
Passionate – 3.43
Is It Just Me – 3.37
Chances – 2.52
No Place – 2.59
Chateau – 3.08
The Way It Was – 3.26
Just Like You Like It – 3.42
OK – 2.31
Kappaleet > Japanin bonuskappaleet

Said I Love You – 2.50
Do You Remember – 2.54
Best Days – 3.40
Arvostelut

Metacritic: 67/100
AllMusic:
Maijanen

Maijanen voi tarkoittaa muun muassa:
Paikka

Maijanen, kylä Rovaniemellä
Maijasen hautausmaa, hautausmaa Rovaniemellä
Sukunimi

Masa Maijanen (s. 1962), suomalainen basisti, Pave Maijasen serkku
Pave Maijanen (1950–2021), suomalainen muusikko ja vuoden 1992 euroviisuedustaja
Musiikki

Maijanen, Pave Maijasen albumi vuodelta 1984
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maijanen”, voi hakea sivunnimihaulla, laajalla sivunnimihaulla tai tekstihaulla.
Majadahonda

| Majadahonda |
| --- | --- |
 lippu:  vaakuna
 Majadahonda
 Koordinaatit: 40°28′22″N, 3°52′20″W 
Valtio:   Espanja
Itsehallintoalue:   Madrid
Maakunta:   Madrid
Pinta-ala:  
 – Kokonaispinta-ala:  38,5 km²
Väkiluku (1.1.2016):  70 755
 
 majadahonda.org 
Infobox OKVirheellinen NIMI-arvo: 
Majadahonda on kunta Madridin maakunnassa Espanjassa. Pääkaupunkiin Madridiin on matkaa noin 16 kilometriä. Naapurikunnat ovat Madrid, Pozuelo de Alarcón, Las Rozas, Boadilla del Monte, Villanueva del Pardillo sekä Villanueva de la Cañada.
Majadahonda alkoi kehittyä kyläksi 1500-luvulla. Sellaiset alkuperäiset suvut kuin Bravo, Montero, Rojas ja Labrandero asuvat yhä paikkakunnalla. Kylän keskustassa oli aukio (plaza) ja sen ympärille rakennetut Iglesia de Santa Catalina -kirkko, vaatimaton sairaala ja majatalo. Sekä 1600-luvun alussa että 1600-luvun lopussa kylän asukasluku laski huomattavasti noin puolella tuhannella asukkaalla.
1970-luvulla Majadahonda alkoi kehittyä puutarhakaupungiksi. Sinne rakennettiin omakotitaloja ja paritaloja. Poliittiset muutokset ja demokratian saapuminen 1970-luvun lopulla saivat aikaan väkiluvun kasvun, joka ei vieläkään ole päättynyt. Majadahonda on kasvanut joka suuntaan, ja siitä on tullut koko Madridin maakunnan (Comunidad de Madrid) tärkeimpiä kuntia.
Kuvia

Kunnantalo
Plaza Mayor
Glorieta de Rosalía de Castro
Iglesia de Santa Catalina Mártir (1940-luku)
Alfredo Kraus -auditorio
Plaza de Colón
Plaza de la Constitución
Parque Colón
Rautatieasema
Aiheesta muualla

Kuvia tai muita tiedostoja aiheesta Majadahonda Wikimedia Commonsissa
Citi Zēni

| Citi Zēni |
| --- | --- |

Tiedot
Toiminnassa:  2020–
Tyylilaji:  hip hop, pop rap
Kotipaikka:  Riika, Latvia
Laulukieli:  latvia, englanti
Jäsenet:  Jānis Pētersons, laulu   Dagnis Roziņš, laulu, saksofoni   Reinis Višķeris, kosketinsoitin   Krišjānis Ozols, kitara   Roberts Memmēns, basso   Toms Kagainis, rummut  
Levy-yhtiö:  TCLV Records
Infobox OKNimi-testi OK: 
Citi Zēni on latvialainen yhtye, joka perustettiin maaliskuussa 2020 laulunkirjoitusleirillä Riiassa. Yhtye edusti Latviaa vuoden 2022 Eurovision laulukilpailussa Torinossa kappaleella "Eat Your Salad". Yhtye kilpaili Eurovision laulukilpailun ensimmäisessä semifinaalissa 10. toukokuuta, sijoittui semifinaalin 14:nneksi eikä päässyt finaaliin.
Diskografia > Studioalbumit

Suņi iziet ielās (2021)
Diskografia > Singles

Vienmēr kavēju (2020)
Paradi kas tas ir (2020)
Suņi iziet ielās (2021)
Skaistās kājas (2021)
Eat Your Salad (2022)
Maikki Friberg

| Maikki Friberg |
| --- | --- |

Henkilötiedot
Koko nimi:  Maria ”Maikki” Elisabeth Friberg
Syntynyt: 5. tammikuuta 1861 
Kuollut: 6. marraskuuta 1927 (66 vuotta)
Vanhemmat:  Arvid Friberg Fanny Adelaide Boijer
Aiheesta muualla
Löydä lisää kirjailijoitaKirjallisuuden teemasivulta
Maria Elisabeth (Maikki) Friberg (5. tammikuuta 1861 Kankaanpää – 6. marraskuuta 1927 Helsinki) oli suomalainen kirjailija, opettaja ja naisasianainen.
Elämä

Fribergin vanhemmat olivat nimismies Karl Arvid Friberg ja Fanny Adelaide Boijer. Hän kävi Helsingin ruotsalaisen tyttökoulun opettajatarluokan kurssin ja opiskeli sitten Berliinissä Saksassa ja Bernin yliopistossa Sveitsissä. Friberg suoritti 1897 filosofian tohtorin tutkinnon Bernissä. Hänen väitöskirjansa aiheena oli pohjoismaisen kansanopistoliikkeen kehittyminen. Väitöksen jälkeen hän paransi ranskantaitojaan Ranskassa ja Belgiassa. Hän matkusteli laajalti Euroopassa verkostoitui eri maiden naisasianaisten kanssa.
Friberg luennoi eri maissa suomalaisista yhteiskouluista ja yhteisopetuksen ideasta,  Uno Cygnaeuksesta ja Suomen kansankoulujärjestelmästä sekä  suomalaisten perustuslaillisesta taistelusta venäläistämistoimia vastaan. Friberg keräsi myös nimiä suureen addresssiin, jolla vastustettiin Venäjän hallituksen Suomen autonomiaa rajoittavaa politiikkaa. Hänen laajat kontaktinsa olivat tässä suureksi avuksi.
Friberg toimi kansakoulunopettajana Helsingissä vuosina 1883–1912. Hän oli perustamansa Naisten Ääni -lehden toimittajana 1905–1927 ja toimi Naisasialiitto Unionin puheenjohtajana 1920–1927. Vuonna 1926 Friberg perusti Naisten kansainvälisen rauhan ja vapauden liiton Suomen osaston.
Teoksia

Entstehung und Entwickelung der VoIkshochsehulen in den nordischen Ländern, väitöskirja. 1897
Uuno Cygnaeus, Suomen kansakoulun isä. Kansanvalistusseura 1898
Kolme esitelmää palvelijoille, kirjoittajat Maria Elisabeth Friberg, Juho Walve ja Vihtori Lähde. Raittiuden ystävät 1901
Maantieteellinen käsikirja, osa 1: Eurooppa. Otava 1905
Koti ja kotitavat. 1918
Tieni varrelta tapaamiani I. Naisten ääni, Helsinki 1920
Tieni varrelta tapaamiani II. Naisten ääni, Helsinki 1922
Kirjallisuutta

Ester Hjelt: Lannistumaton. Maikki Fribergin elämäkerta. Gummerus 1945
Aiheesta muualla

Vapaasti ladattavia Maikki Fribergin e-kirjoja Projekti Lönnrotilta sekä Project Gutenbergiltä
Hietala, Marjatta: / Friberg, Maikki (1861–1927) Kansallisbiografia-verkkojulkaisu.  24.2.2000. Helsinki:  Suomalaisen Kirjallisuuden Seura.
Cho Young-jeung

Cho Young-jeung (s. 18. elokuuta 1954 Paju) on eteläkorealainen jalkapalloilija. Pelipaikaltaan hän oli puolustaja.
Cho pelasi seuratasolla kotimaansa lisäksi Yhdysvalloissa 1980-luvun alussa Portland Timbersin ja Chicago Stingin joukkueissa.
Etelä-Korean maajoukkueessa Cho pelasi 92 ottelua ja teki niissä kaksi maalia vuosina 1975–1986. Hän pelasi kaksi ottelua vuoden 1986 MM-kilpailuissa.
Cho oli Etelä-Korean valmentajana alle 20-vuotiaiden MM-kilpailuissa 1999.
Cho So-hyun

Cho So-hyun vuonna 2019.
Cho So-hyun (s. 24. kesäkuuta 1988) on eteläkorealainen jalkapalloilija. Hän on pelipaikaltaan puolustava keskikenttäpelaaja. Hän pelasi Etelä-Korean naisten maajoukkueen kapteenina vuoden 2015 MM-kilpailuissa joukkueen kaikki neljä ottelua alusta loppuun ja teki joukkueensa ensimmäisen maalin 2–1-voittoon päättyneessä alkulohko-ottelussa Espanjaa vastaan. Hän oli Etelä-Korean joukkueen kapteeni myös vuoden 2019 MM-kilpailuissa ja pelasi kaikki kolme ottelua kokonaan. MM-kisojen 2019 päättyessä hän on pelannut kaikkiaan 124 maaottelua ja tehnyt niissä 20 maalia.
Cho pelasi vuonna 2018 ensimmäisenä eteläkorealaisena naispelaajana Norjassa. Hän edusti Avaldsnes IL:ää. Tammikuussa 2019 hän siirtyi Englantiin West Ham Unitedin joukkueeseen. Tammikuussa 2021 hän siirtyi loppukauden kestävällä lainasopimuksella samassa sarjassa pelaavaan Tottenham Hotspuriin.
Codex Gigas

Codex Gigas
Codex Gigas -kopio museossa Puolan Chrastissa.
Codex Gigas eli Gigas librorum, josta käytetään joskus myös nimeä Paholaisen Raamattu, on keskiaikainen latinankielinen käsikirjoitus, joka sisältää samojen kansien välissä Raamatun sekä muun muassa historiaa, yleistiedettä ja lääketiedettä käsitteleviä teoksia. Codex Gigas nimitys tulee kirjan valtavasta koosta. Kirjan sivut ovat 89 cm pitkiä ja 49 cm leveitä ja se koostuu 310 pergamentista.
Codex Gigas on todennäköisesti suurikokoisin keskiaikainen latinankielinen kirja, joka on säilynyt. Yksi kirjuri on kirjoittanut koko käsikirjoituksen. Legendan mukaan koko käsikirjoitus valmistui Paholaisen avustuksella vain yhdessä yössä, ja siksi kirjuri piirsi yhdelle sivulle koko sivun kokoisen Paholaisen kuvan. Siitä tulee myös kirjasta käytetty nimitys Paholaisen Raamattu. Kirjaa pidettiin keskiajalla yhtenä maailman ihmeistä.
Käsikirjoitus on alun perin kirjoitettu Böömissä, nykyisen Tšekin alueella 1200-luvun alussa, mutta ruotsalaiset toivat sen vuonna 1649 Prahasta sotasaaliina Tukholmaan, jossa sitä nykyään säilytetään Ruotsin kuninkaallisessa kirjastossa.
Historia

Koodeksin kirjoitusajankohta ja -paikka on ajoitettu Böömiin vuosien 1204 ja 1230 välille koodeksiin merkittyjen nimien perusteella. Koodeksin ensimmäiselle sivulle tehtyjen merkintöjen perusteella ensimmäinen tunnettu omistaja, Podlažicen benediktiiniläisluostari, joka sijaitsi nykyisen Tšekin Chrastin kaupungin alueella, panttasi kirjan rahavaikeuksissaan Sedlecin sisterssiläisluostarille vuonna 1295. Alkuperäistä kirjoittajaa ei tunneta, mutta on epätodennäköistä, että näin suurta teosta olisi pystytty tekemään pienessä ja köyhässä Podlažicen luostarissa.
Seuraavina vuosisatoina koodeksin omistivat eri luostarit Tšekin alueella, kunnes okkultismista kiinnostunut Pyhän saksalais-roomalaisen keisarikunnan keisari Rudolf II lainasi ja jätti palauttamatta sen 1594.
Vuonna 1649, kolmikymmenvuotisen sodan aikana, ruotsalaiset veivät koodeksin sotasaaliina Tukholmaan, jossa sitä säilytettiin Tukholman linnassa vuoden 1697 linnapaloon saakka. Koodeksi vaurioitui linnapalon aikana. Tarinan mukaan koodeksi pelastettiin heittämällä se ulos ikkunasta. Nykyään koodeksia säilytetään Ruotsin kuninkaallisessa kirjastossa, Tukholmassa.
Rakenne

Koodeksi koostuu useista yleensä erillisistä latinankielisistä kirjoituksista. Poikkeuksellisesti osa kirjoituksista on sijoitettu Vanhan ja Uuden testamentin väliin. Kirjat on järjestetty seuraavassa esitettyyn järjestykseen:
Vanha testamentti (latinankielinen Vulgata-käännös, jossa kuitenkin kirjojen järjestys noudattaa vanhempaa perinnettä).
Kaksi Josephuksen juutalaista historiaa käsitelevää teosta, Juutalaisten muinaisajat (lat. Antiquitates Judaicae) sekä Juutalaissodan historia (lat. De bello Judaico).
Isidorus Sevillalaisen keskiaikainen tietosanakirja Etymologiae.
Kahdeksan lääketieteellistä teosta, muun muassa Ars medicinae, joka oli keskiajan Euroopassa lääketieteen peruskirja.
Uusi testamentti (Vulgata-käännös muilta osin, mutta Apostolien teot ja Ilmestyskirja noudattavat Vetus latina -käännöstä).
Kuuluisat kokosivun kuvat paholaisesta ja taivaallisesta kaupungista, joita edeltää käsikirjoituksen muita osia suuremmalla kirjoitettu synnintunnustus.
Kostas Prahalaisen kirjoittama Böömin kronikka.
Kalenteri.
Legenda

Legenda Podlažicen luostarin munkista, joka syntiensä takia aiottiin sulkea umpeen muurattuun huoneeseen, on esiintynyt jo keskiajalla. Munkki yritti saada syntinsä sovitetuksi lupaamalla kirjoittaa maailman suurimman kirjan yhden yön aikana. Huomatessaan tämän mahdottomaksi, munkki pyysi apua Paholaiselta. Paholainen auttoi häntä ja sai tästä hyvästä myös kuvansa kirjaan. Munkki pelastui umpeenmuuraustuomiolta, mutta menetti mielenrauhansa sekä sielunsa Paholaiselle. Myöhemmin munkki kuoli, kun hän Neitsyt Marian avulla irtisanoi sopimuksensa Paholaisen kanssa.
Aiheesta muualla

Kuvia tai muita tiedostoja aiheesta Codex Gigas Wikimedia Commonsissa
Kirjan kuva Paholaisesta, joka legendan mukaan auttoi koodeksin kirjoittamisessa.
Maijat

| Maijat |
| --- | --- |
 Lajin Calathea cylindrica kukinto.
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Embryophyta
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Lahko::  Zingiberales
Heimo::  Marantakasvit Marantaceae
Suku::  Maijat Calathea  G.F.W. Mey.
Katso myös
   Maijat Wikispeciesissä   Maijat Commonsissa 
Infobox OKNimi-testi OK: 
Maijat (Calathea) on marantakasvisuku (heimo Marantaceae), johon heimon lajeista runsaat puolet, noin 300 lajia, kuuluu. Ne ovat tunnettuja huonekasveja.
Maijojen levinneisyysalue käsittää Keski- ja Etelä-Amerikan sekä Länsi-Intian saariston.
Tuntomerkkejä

Maijat ovat ainavihantia monivuotiskasveja. Lehdet ovat pitkäruotisia ja enimmäkseen pystykasvuisia. Lehtilapa on kookas ja usein kauniisti vihreän, valkoisen, vaaleanpunaisen, purppuran ja punaisenruskean eri sävyjen kirjavoima. Alapinnat ovat tavallisesti punertavat. Kukat ovat harvoin näyttäviä, sijaitsevat lyhyissä ja tiheissä tähkissä, limittäisten suojuslehtien suojassa, jotka voivat olla valkoisia tai eri tavoin värillisiä.
Lajeja

Calathea bachemiana – kirjomaija
Calathea crocata – tähkämaija
Calathea lancifolia – marmorimaija
Calathea lietzei – rionmaija
Calathea majestica – viirumaija
Calathea makoyana – täplämaija
Calathea orbifolia – silkkimaija
Calathea picturata – peilimaija
Calathea picturata 'Argentea' – hopeamaija
Calathea roseopicta – isomaija
Calathea rotundifolia – pyörömaija
Calathea rufibarba – aaltomaija
Calathea zebrina – seepramaija
Ainakin yhtä lajia kasvatetaan ravintokasvina sen pienten tärkkelyspitoisten mukuloiden takia.
Aiheesta muualla

Finto: Kassu – Kasvien suomenkieliset nimet: Calathea
Citec

| Citec |
| --- | --- |

Tunnuslause:  Expertise with passion
Perustettu:  1984
Toimitusjohtaja:  Johan Westermarck
Kotipaikka:   Vaasa, Suomi
Toimiala:  tekninen suunnittelu ja konsultaatio, tiedonhallinta
Liikevaihto:    73milj. € (2020)
Henkilöstö:  1 000
Omistaja:  Cyient
Kotisivu:  www.citec.com
Infobox OKVirheellinen NIMI-arvo: 
Citec on kansainvälinen teknisen alan suunnittelu- ja informaationhallinnan konsulttiyritys. Teknisten ratkaisujen kautta on mahdollisuus vaikuttaa kestävään kehitykseen ja tulevaisuuden innovaatioihin. Tähän mennessä yritys on toimittanut yli 10 000 projektia yli 100 maahan – esimerkiksi yli 1,000 voimalaitosta ympäri maailmaa. Citecin pääkonttori sijaitsee Vaasassa ja toimistoja löytyy myös Espoosta, Turusta, Oulusta, Tampereelta sekä Pietarsaaresta. Muut Citecin toimipaikat sijaitsevat Ruotsissa, Norjassa, Ranskassa, Saksassa, Intiassa ja Saudi-Arabiassa.
Henkilöstömäärä on yhteensä 1,200 työntekijää.
Yrityksen ovat perustaneet vuonna 1984 Rune Westergård ja Rolf Berg nimellä Tri-Tech.
Yritystoiminta laajeni nopeasti mekaniikkasuunnitelusta ympäristöalan konsultointiin ja tekniseen dokumentaatioon. Näistä kahdesta erillisestä toimialasta syntyi kaksi uutta yritystä; vuonna 1993 Citec Environmental ja 2001 Citec Information. Vuonna 2008 Citec Environmentalista tuli osa Citec Engineering yritystä.
Vuonna 2011 Citec Engineering Oy Ab ja Citec Information Oy Ab yhdistyivät ja nykyinen Citec Oy Ab muodostui. Sentica Partnersin omistamasta rahastosta tuli uusi enemmistöosakas 67% omistuksella ja Martin Strand nimitettiin toimitusjohtajaksi 1.6.2011. 25. toukokuuta 2022 Cyient, johtava globaali teknologiaratkaisuihin erikoistunut yhtiö, jolla on yli 15,000 työntekijää 19 eri maassa, osti Citecin.
Martin Strandin jäädessä eläkkeelle 4.12.2017 Johan Westermarck nimitettiin yrityksen toimitusjohtajaksi https://www.citec.com/johan-westermarck-appointed-new-ceo-citec-group/
Historia

2022: Cyient uudeksi omistajaksi
2014: Citec hankkii yrityskaupassa Cargotec engineering India - nimisen yrityksen
2013: Citec hankkii yrityskaupassa M7 Offshore - nimisen yrityksen
2013: Citec hankkii yrityskaupassa Akilea Engineering- nimisen yrityksen
2012: Citec hankkii yrityskaupassa S&V Analysis - nimisen yrityksen
2011: Citec hankkii yrityskaupassa German system engineering business Imotion - nimisen yrityksen
2011: Sentica Partners enemmistöosakkaaksi (67%), Citec Engineering ja Citec Information yhdistyvät
2009: Citec Engineering hankkii yrityskaupassa KPA engineering - yrityksen
2003: Citec India perustetaan
1984: Citec perustetaan
Aiheesta muualla

Citec-yhtiöiden kotisivut
Maijonlampi

| Maijonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′56″N, 26°39′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Rautjärveen 
Järvinumero:  14.915.1.006
Mittaustietoja
Pinnankorkeus:  84 m  
Pituus:  470 m  
Leveys:  190 m  
Rantaviiva:  1,103 km  
Pinta-ala:  5,243 ha  
Saaria:  ei saaria 
 fiMaijonlampi 
Maijonlampi tai Maionlampi on Etelä-Savossa Mäntyharjulla  Nurmaan lähellä sijaitseva lampi.
Maantietoa

Lampi on 470 metriä pitkä, 190 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Lammen vedenpinnan korkeus on 84 metriä mpy.
Cho Oyu

Cho Oyu
Vuoren eteläinen kylki Gokyosta kuvattuna
| --- | --- |
Sijainti:  Himalajalla Mount Everestistä noin 30 km länteen. Nepalin Solukhumbun piirikunnan ja Kiinan Tiibetin autonomisen alueen raja. Nepal ja Kiinan kansantasavalta
Vuoristo:  Himalaja
Korkeus merenpinnasta:  8 201 m 
Prominenssi:  2 344  m 
Suojelualue:  Sagarmāthān kansallispuisto 
Ensimmäinen nousu huipulle:  Itävaltalainen retkikunta 19. lokakuuta 1954
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cho Oyu sijaitsee Himalajalla, Nepalin ja Tiibetin rajalla.
Cho Oyu (myös Cho Oyo tai Mount Zhuoaoyou) on maailman kuudenneksi korkein vuori. Sen huippu on 8 201 metriä merenpinnan yläpuolella. Vuori sijaitsee Himalajalla, noin 30 kilometriä Mount Everestistä länteen. Vuori sijaitsee  Nangpa La -solan, Tiibetin ja Khumbun laakson välisen kauppareitin pohjoispuolella. Nepalin Solukhumbun piirikunnan ja Kiinan Tiibetin autonomisen alueen rajalla.
Vuoren nimi Cho Oyu on tiibetin kieltä ja tarkoittaa turkoosijumalatarta.
Ensimmäisen dokumentoidun nousun vuorelle teki 19. lokakuuta 1954 itävaltalaisen retkikunnan jäsenet Herbert Tichy, Sepp Jochler ja Pasang Dava Lama (paikallinen sherpa). Nousu tehtiin ilman lisähappea.
Monia kiipeijöitä on kuollut vuorella.
Aiheesta muualla

Kuvia tai muita tiedostoja aiheesta Cho Oyu Wikimedia Commonsissa
Cho Oyu peakware.com. Viitattu 3.7.2015. (englanniksi)
Mark Horell: The Wrath of the Turquoise Goddess Battling blizzards on Cho Oyu, the world's sixth highest mountain.  elo-lokakuu 2010. markhorrell.com. Arkistoitu 3.4.2015. Viitattu 3.7.2015. (englanniksi)
Malinpriinia

| Malinpriinia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Priiniat Prinia
Laji::  fluviatilis
Kaksiosainen nimi
 Prinia fluviatilis  (Chappuis, 1974) 
Katso myös
   Malinpriinia Wikispeciesissä   Malinpriinia Commonsissa 
Infobox OKNimi-testi OKIUCN-testi OK: 
Malinpriinia (Prinia fluviatilis) on afrikkalainen varpuslintu. Sen esiintymisalue käsittää Saharan eteläpuolista Afrikkaa Lounais-Mauretaniasta ja Senegambiasta itään Maliin, Nigeriin ja läntiseen Tšadiin. Esiintymisen painopiste on Nigerjoen valuma-alue ja Tšadjärven ympäristö. Kenian luoteisosan Lokichokiossa on havaittu erillinen esiintymisalue. Claude Chappuis kuvaili lajin holotyypin N'Djamenasta vuonna 1974.